Ribe Stifts Adresseaviser, 1848-07-18
Indenlandske Efterretninger. Til Bedømmelse af de igaar meddeelte Betingelser for en Vaabenstilstand indeholder Fædrelandet en Artikel, hvoraf vi ville meddele et Uddrag: Vil man betragte Vaabenstilstanden - siger Fædrel." – i Forhold til vort Haab og vort Ønske, saa kan man naturligviis ingenlunde finde sig tilfredsstillet ved den; men man maa antage, at saavel England som Rusland have trængt paa Vaabenstilstanden, have forlangt den indgaaet af vor Regering, som betingelse for deres fremtidige Sympathi og Mellemkomst, og at ligeledes den svenskenorske Regering baade har fordret Forsøget paa en fredelig Udjevning gjort, for den vilde bestemme sig til at yde nogen virksom Hjælp, og kun har villet yde denne med den fra først af betegnede Begrændsning, kun har villet hjælpe til Jyllands og Øernes Forsvar, men ikke til Slesvigs Gjenerobring. Under denne Forudsætning vare de tvende Alternativer, hvorimellem vor Regering havde at vælge: paa den ene Side en vunden Frist, saavel til at fremme og afvente Begivenhedernes Gang i Udlandet, som til at fuldføre den indre politiske og militære Organisation; paa den anden Side Udsigten til en fortvivlet Enekamp med Overmagten, der, især ifald Forbundshæren forblev staaende tæt sammensluttet i Slesvig og i fordeelagtige Stillinger skulde angribes af vor en heel Gang mindre Hær, næsten umulig kunde føre til Seir, men, som hvis den svenskenorske Hær, efterat Stændernes Bevilling var forbrugt, blev kaldt hjem og opløst, meget let kunde medføre hele Halv dens Besættelse; der i heldigste Tilfælde lovede og saa dyrtkjøbte Seire, at vi ikke kunde benytte dem, men i det uheldigste Tilfælde kunde udtømme alle vore Forsvarskræfter saaledes, at vi tilsidst bleve nødte til at modtage en ydmygende Fred. Stilstanden, kunde ikke være kortere end tre Maaneder, dersom den skulde være os til nogen Nytte, naar en Folkevæbning i den skulde organiseres, Forfatningsarbeidet udføres og Slesvigs tro BefolkningsLidelser skulde lindres. J det Tilfælde, at Krigen skulde begynde paany, da ere de tydske Tropper ligesaalidt i Stand til at gjøre et Vinterfelttog i vort Klima, som vore egne, er Freden ikke sluttet for 3 Maaneder, saa vil Vaabenstilstanden rimeligvis blive forlænget til Foraaret. – De tagne Skibes Udlevering har maaskee vakt Fleres Utilfredshed; men man maa lægge Mærke til, at Skibene bleve opbragte for at forhindre Fjenden i at overskride vore Grændser, og ikke for at berige os i fremmed Privateiendom. Værdien af disse Skibe er desuden ikke saa betydelig, og naar Ladningerne skulle sælges under den nærværende Standsning i Handelen ville de maaskee allerhøjest kunne indbringe 1 1/2 Mill., næppe to Maaneders Krigsomkostninger, og endelig maa man ikke glemme at Vederlaget for Skibene er Hertugdømmer nes Rømning og Erstatning for de i Jylland udskrevne Rekvisitioner. – Den 7de Artikel angaaende Hertugdømmernes Bestyrelse tilstaaer Fædrelandet vækker størst Betænkelighed. Den foreskriver en midlertidig Fortsættelse af Bestyrelses-Fællesskabet og dermed af Slesvigholsteinismen. Det maa imidlertid ikke oversees, at denne Bestemmelse tilsigter at føre Tilstanden for Oprørets Udbrud tilbage, eller at udslette Alt, hvad der er foregaaet siden d. 17. Marts.